

Упутство о мерама заштите здравља ученика и запослених за средње школе

(Препоруке за безбедан повратак у школе током трајања пандемије COVID-19)

# Мере за смањење ризика уноса корона вируса у школску средину

* + Ученици, наставно и ненаставно школско особље не треба да долазе у школу уколико имају повишену телесну температуру и/или симптоме респираторне инфекције.
	+ Родитељи морају свако јутро да провере телесну температуру својој деци пред полазак у школу.
	+ Наставно и ненаставно школско особље проверавају телесну температуру пред полазак у школу.

# Одржавање физичке дистанце

* + Одржавати физичку дистанцу са другим особама у школи од најмање 1,5 метара.
	+ Боравак у учионицама предвиђа највише 15 ученика/ца са обезбеђеним простором од 4м2 за једног ученика и једном клупом за једног ученика.
	+ Препоручује се да ученици не мењају учионице, односно да се настава за један разред одвија у истој учионици.
	+ Потпуно обуставити све активности код којих је могуће појачано стварање аеросола (певање, викање, спорт, навијање), што би значило да се на часовима музичког не пева, нема проба школског хора, на физичком нема колективног спорта, а за индивидуалне спортове (гимнастика и сл.) треба проверити услове (величина сале, могућност природне вентилације и сл.).
	+ Наставу физичког васпитања организовати на отвореном кад год је то могуће и реализацију наставног програма тако да се избегне блиски контакт, тј. одржи физичка дистанца од најмање два метра у свим смеровима. Уколико се часови организују у сали за физичко, обезбедити наставни програм који ће омогућити одржавање физичке дистанце. Уколико сала има два улаза искористити их за поделу ученика у групе у циљу смањења гужве. Пре и после сваког часа неопходно је дезинфиковати заједничкe предметe (справе, лопте и сл.), очистити/опрати салу и проветрити је.
	+ Ученицима се указује да не стварају гужву у свлачионицама, већ да буду стрпљиви и сачекају свој ред према инструкцијама наставника тако да се обезбеди простор од 4 m2 за једног ученика. Уколико је могуће, организовати наставу са мањим бројем ученика.
	+ У периоду непосредно пре и после наставе и између школских часова (мали и велики одмор) у школи и дворишту школе не стварати гужве.
	+ Особе које доводе децу у школу не улазе у школу, већ децу прате до улаза у школску зграду или до капије школског дворишта где децу млађег узраста преузима дежурни учитељ/наставник и обавезно носе заштитну маску тако да покрива нос, уста и браду.
	+ Одржавање физичке дистанце међу ученицима неопходно је и током малог и великог одмора. Препоручује се да ученици проводе велики одмор на отвореном (у школском дворишту) кад год то временске прилике дозвољавају.
	+ Организовати коришћење тоалета тако да у тоалет улази онолико деце колико има кабина док се испред тоалета чека у реду са поштовањем физичке дистанце од најмање једног метра.
	+ Не спроводити прославе у објекту (приредбе), као ни организоване групне посете местима где се очекује окупљање већег броја особа, излете и др.

# Ношење маски

* + Школско наставно и ненаставно особље све време боравка у школи треба да носе маске.
	+ Ученици:
	+ Маску ученик носи при уласку у школу све до доласка до своје клупе.
	+ Маска се обавезно користи и приликом одговарања и сваког разговора.
	+ Маска се обавезно користи и приликом било којег кретања ван клупе, приликом одласка на одмор или тоалет.
	+ Препоручује се да ученици све време боравка у школи носе маску, али она се може одложити у периоду када ученик седи у својој клупи и слуша наставу.

Током боравка у школи могуће је користити било коју маска (хируршка, епидемиолошка или платнена), али она треба да се користи на исправан начин тако да покрива нос и уста.

# Редовно прање руку

* + **Како?** Хигијенски исправном водом за пиће и сапуном у трајању од најмање 20 секунди или употребом дезинфекционог средства на бази од 70% алкохола. Дезинфекција руку средствима на бази од 70% алкохола не може заменити прање руку водом и сапуном уколико су руке видно запрљане. После 3 до 4 извршене дезинфекције руку обавезно опрати руке водом и сапуном. Демонстрацијом и постављањем постера, као подсетника о правилном прању руку, на свим местима где се руке перу.
	+ **Када?** Обавезно пре уласка у школу, пре јела, после одласка у тоалет, пре спремања хране, након обављања респираторне хигијене (истресање носа, кашљање у марамицу итд.), после игре (нпр. после великог одмора, после часа физичког васпитања) и мажења животиња, када су видно запрљане, након изласка из школе и увек када постоји потреба.
	+ **Где?** На свим улазима у школу и на излазу из фискултурне сале поставити дезинфекциона средства на бази од 70% алкохола (користити уз обавезни надзор наставника/дежурног наставника). На свим уређајима за прање руку поставити течни сапун (нпр. тоалети, учионице).
1. **Редовно чишћење** школске средине
	* **Како?** Механичко чишћење водом и сапуном или детерџентом, трљањем и стругањем, почев од чистијих ка прљавијим површинама, крећући се од виших ка нижим, завршно са подом и коришћењем чистих крпа (различите крпе за различите површине и просторије, нпр. посебна за WC шољу, лавабо, подове, клупе...) и свежих раствора средстава којима се чисти.

Поступак дезинфекције одређеног простора или установе (у овом случају школе) подразумева низ процедура у којима се употребљавају различите методе које обављају овлашћене установе и стручна и обучена лица онда када за то постоји оправдана потреба, те се за те потребе препоручује ангажовање овлашћених установа. ***Рутинска дезинфекција просторија школе се не препоручује.***

***Дезинфекција коју може да обави школско особље се односи само на дезинфекцију заједничких предмета који се често додирују*** (школске клупе, столови у трпезарији, спортска опрема, кваке, ручке на прозорима, школски прибор – шестар, лењир) и то искључиво средствима на бази од 70% алкохола и након механичког чишћења видљиво запрљаних површина.

Неконтролисана и некритичка употреба дезифицијенаса може довести до низа негативних ефеката по здравље деце, наставног и школског особља као што су: иритација коже и појава алергија, екцема и других промена на кожи, иритација слузокоже респираторних путева (носа, ждрела, плућа) и погоршање или појава астме, опструктивне болести плућа и др.

***Распрскавање дезифицијенса се не препоручује***, већ умакање и натапање тканине. При коришћењу дезинфекционих средстава водити рачуна о правилној примени према упутству произвођача по питању намене, концентрације, начина употребе и неопходног контактног времена. Препоручује се прављење хигијенског плана чишћења (ко чисти, када, на ком спрату, итд).

* + **Када?** Обавити чишћење пре почетка рада школе и свакодневно, најмањедва пута дневно (након завршетка преподневне и послеподневне смене).
	+ **Шта?** Простор, прибор и опрема у тоалетима, учионицама, зборницама, сали за физичко васпитање и школским кухињама и трпезаријама (подови, зидови, врата и друге површине које користи већи број особа: школске клупе и столови, столице, школски прибор – шестар, лењир, кваке, прекидаче за светло, ручке ормарића, славине, WC шоље, водокотлићи, лавабои, спортска опрема и сав остали прибор).

# Редовна набавка основног потрошног материјала

* + **Како?** Заједничким радом школе и заједнице (надлежне локалне самоуправе и родитеља) за добијање подршке за обезбеђивање основног потрошног материјала (на пример, кроз оснивање родитељског одбора за санитарно- хигијенске услове). Транспарентном и искреном комуникацијом са ученицима и родитељима. За дугорочно обезбеђивање средстава за адекватно одржавање санитарно-хигијенских услова размотрити навођење трошкова под посебном буџетском линијом у буџету школе.
* **Када?** Обезбедити дневну снабдевеност основним потрошним материјалом према обиму потрошње.
	+ **Шта?** Основно: сапун, тоалет папир, убруси за једнократно коришћење, кесе за канте за смеће, средства за чишћење, дезифицијенси и производи за чишћење (крпе, џогери).
1. **Редовна провера функционалности уређаја** за снабдевање пијаћом водом, санитацијом и хигијеном.
	* **Како?** Препоручује се састављање хигијенскoг плана са јасно одређеним активностима, специфичним улогама, задацима, распоредом и буџетом за дневно одржавање, чишћење и поправке, као и праћење његовог спровођења.
	* **Када?** Најмање једном дневно извршити проверу уређаја за водоснабдевање, санитацију и хигијену. Више пута у току дана у зависности од броја особа присутних у школи проверити снабдевеност потрошним материјалом и допунити по потреби.
* **Шта?** Уређаји и инсталације за водоснабдевање, санитацију и хигијену (славине, лавабои, WC шоље, водокотлићи). Проверити њихову исправност и функционалност (нпр. присуство воде и сапуна и/или дезифицијенса на бази алкохола на сваком месту за прање или дезинфекцију руку, проходне WC шоље, исправни водокотлићи).

# Редовно проветравање свих просторија

* + **Како?** Искључиво природним путем (отварањем прозора) без употребе вештачке вентилације и климатизације централизованог затвореног типа.
	+ **Када и колико?** Обавезно за време сваког школског одмора и између смена. Уколико временски услови дозвољавају препоручује се држање отворених прозора и током трајања наставе.

# Редовно уклањање отпада

* + **Како?** Отпад одлагати у кесе, у канте за смеће, по могућству са поклопцем и са педалом за ножно отварање како би се избегло додиривање површине канте. Кесе са отпадом завезати пре бацања у контејнер и даље третирати у складу са процедуром за управљање, уз прописане мере заштите. Обележити места за хигијенско одлагање употребљених маски и рукавица, након чега се она везује и одлаже заједно са комуналним отпадом.
	+ **Када?** На дневној основи и по потреби више пута дневно проверавати да ли су канте пуне и безбедно празнити и одлагати у складу са процедуром за управљање уз прописане мере заштите.
	+ **Шта?** Сав комунални отпад који настаје у току дана током школских акивности и боравка у школи**.**

#  Исхрана ученика у школи

Уколико школа организује исхрану ученика, обавезно је:

* + да деца оперу руке пре јела;
	+ деци нагласити да међусобно не деле храну и прибор за исхрану.

# Поступак са ученицима, наставним и ненаставним особљем школе које имају симптоме респираторне инфекције са сумњом на инфекцију COVID 19

1. **Уколико се симптоми појаве ван школе,** јавити се у COVID – 19 амбуланту надлежног дома здравља. Не одлазити у школу и истовремено обавестити надлежну особу у школи. Даље пратити препоруке лекара.

# Уколико се симптоми појаве у школи:

* За особље школе: потребно је да се особа са симптомима болести одмах јави у COVID-19 амбуланту надлежног дома здравља. Истовремено надлежна особа у школи коју одређује директор школе обавештава надлежни институт/завод за јавно здравље.
* За ученике: При свакој сумњи на постојање респираторне инфекције ученику одмах ставити маску и сместити га у празну учионицу/просторију одређену за изолацију и обавестити родитеље и надлежни институт/завод за јавно здравље. О ученику, у соби за изолацију до доласка родитеља, мора да се брине једна особа користећи маску и рукавице, а просторију након одласка детета очистити и дезинфиковати.